હુમાયુના આવા યાતનાપૂર્ણ સમયમાં ભારતના ઇતિહાસે કરવટ લેતી એક ઘટના ઘટી. સિંધમાં હુમાયુ હિન્દાલના કેમ્પમાં રોકાયો હતો, જ્યાં તેણે પોતાની ભાવિ બેગમ અને અકબરની માતા હમીદા બાનુને પહેલી નજરે જોઈ. હમીદાબાનું હિન્દાલના આધ્યાત્મિક ગુરુ ઈરાનના શિયા મીરબાબા દોસ્ત ઉર્ફે મીરઅલી અકબર જામીની પુત્રી હતી. લાવણ્યની પ્રતિકૃતિ સમી ૧૪ વર્ષની હમીદા બાનુને જોતાં જ હુમાયુ તેના પ્રેમમાં પડી ગયો. તેણે તરત જ હમીદા સાથે નિકાહ કરવાની ઈચ્છા પ્રકટ કરી. હિન્દાલ તેનાથી નારાજ થયો કારણકે હમીદા ગુરુપુત્રી હોવાથી તે નાતે તેની ધર્મની બહેન પણ થતી હતી. બીજી તરફ જેની સાથે હુમાયુ લગ્ન કરવાની માગણી કરી રહ્યો હતો તે હમીદા બાનુ પણ આ સંબંધ માટે તૈયાર ન હતી. તેનું કારણ હુમાયુ અને હમીદા બાનું વચ્ચે રહેલો ઉંમર અને શારીરિક તફાવત હતો. હમીદાએ કહ્યું હતું કે મારા હાથ